Miamaj kunne godt fornemme, at dagen i dag var lidt anderledes. Først blev tigermor lukket ud af buret for at dyrlægen kunne komme til. Derefter skulle Miamaj, der ikke er vant til mennesker, indfanges i net. Det er kun tredje gang, at dyrepasseren har været i buret hos den lille tigerunge. Og det er der en rigtig god grund til. - Når folk besøger zoologisk have, så skal de ikke se en tiger, der kommer op til tremmerne og vil kæles for. De skal se dens naturlige adfærd, siger Mikkel Kibsgaard, der er dyrepasser i Aalborg Zoo. Vaccinen virker mod forskellige kattesygdomme og er den samme som gives til almindelige katte.

Referat:
Trods en hård start på livet er den lille tigerunge, Miamaj, kommet sig så meget, at det i dag var tid til vaccination.